Pergunungan Sarawat

Pergunungan Sarawat (Bahasa Arab: جِبَالُ ٱلسَّرَوَاتِ, Rumi: Jibāl as-Sarawāt), juga dikenali sebagai Sarat dalam bentuk mufrad, ialah sebahagian daripada Pergunungan Hijaz di bahagian barat Semenanjung Arab. Dalam erti kata yang luas, lokasinya selari dengan pantai timur Laut Merah merangkumi pergunungan Fifa',  'Asir  dan Taif   (juga termasuk Pergunungan Midian).  Dalam erti kata yang sempit, titik mula pergunungan Sarawat adalah di bandar Taif di Arab Saudi, lalu memanjang ke Teluk Aden di selatan, mencakupi seluruh pantai barat Yaman iaitu kawasan yang dahulunya ialah Yaman Utara dan memanjang ke arah timur menjadi sebahagian daripada apa yang dahulunya ialah Yaman Selatan, sekaligus selari dengan Teluk Aden. 

 Geologi 

kanan|thumb|Lembah Habala berhampiran Ahad Rafidah di Pergunungan Asir Arab Saudi

Pergunungan ini kebanyakannya berbatu walaupun sesetengahnya mengandungi tumbuh-tumbuhan. Kebanyakan puncaknya agak muda dan bergerigi, tetapi ada yang lebih licin kesan luluhawa. Berhampiran sempadan Yaman, Sarawat mula merebak menjadi puncak-puncak gunung dan Hijaz bertukar daripada kawasan tebing ke kawasan pendakian menaik hingga ke Dataran Tinggi Yaman. Di Yaman, Sarawat dibahagikan kepada dataran tinggi barat dan tengah, di mana dataran tinggi barat menerima banyak hujan, lebih banyak daripada tempat lain di semenanjung, dan dataran tinggi tengah mempunyai gunung tertinggi di semenanjung. Bahagian yang menonjol di Sarawat Yaman ialah pergunungan Haraz,  di mana beberapa puncak mencapai sehingga 3,000 meter (kaki), tetapi pendakian menurun dan pemandangan dari pergunungan adalah sangat kontras kerana beberapa kaki gunung hanya berada pada 500 meter (1,600 kaki) di atas paras laut namun puncaknya berada pada 2,800–3,300 meter (9,200–10,800 kaki). Semua gunung yang melebihi 3,000 meter (9,800 kaki) terletak di Yaman di mana yang tertinggi ialah Gunung Nabi Syu'aib berhampiran ibu kota Sana'a. Pada 3,666 meter (12,028 kaki), Gunung Nabi Syuaib juga merupakan puncak tertinggi di semenanjung Arab.  

Dari segi geologi, Sarawat ialah sebahagian daripada Perisai Arab-Nubia, dan kebanyakannya terdiri daripada batu gunung berapi. Cerun barat berakhir secara mendadak berhampiran pantai Laut Merah, manakala bahagian timur banjaran gunung mempunyai cerun yang lembut ke bawah dan bersilang dengan Wadi (lembah sungai) yang menyokong pertanian, terutamanya di bahagian selatan Sarawat, di mana pergunungan menghadapi monsun. Antara bandar yang terletak di Sarawat ialah ibu kota Yaman, San'a, yang terletak berhampiran beberapa puncak tertinggi Sarawat.  

Rujukan